
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 93 


12 Φεβρουάριου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναγνώριση Φορέων ως προς τη Δυνατότητά τους να 
ορισθοϋν ως Κοινοποιημένοι Οργανισμοί για τα Ια- 
τροτεχνολογικά Προϊόντα. 1 

Σύσταση Τομέων στο Τμήμα Ψυχολογίας του Παντείου 
Πανεπιστημίου Κοινωνικών και Πολιτικών Επιστη¬ 
μών. 2 

Άδεια κατοχής Β' θέσης και άδεια απουσίας στον Πα¬ 
ναγιώτη Αλεξάκη. 3 

Άδεια κατοχής Β' θέσης στον Εμμανουήλ Βλάχο. - 4 

Άδεια κατοχής Β' θέσης στον Εμμανουήλ Γιακου- 
μάκη. 5 

Τροποποιήσεις - συμπληρώσεις Υπουργικών αποφά¬ 


σεων που αφορούν: «κοστολογήσεις των δωρεάν 
διατιθεμένων στους φοιτητές των Α.Ε.Ι. πανεπιστη¬ 
μιακών συγγραμμάτων για τα ακαδημαϊκά έτη: 1995 
- 96, 1994 - 95, 1993 - 94 κια 1992-93». 6 

Παραγωγικό ποιοτικό παρακράτημα Κορινθιακής στα¬ 
φίδας, Τροποποίηση της υπ’ αριθ. 339781 /17.9.91 
απόφασης. 7 

Έγκριση τροποποίησης των κανονισμών των Αμοι¬ 
βαίων Κεφαλαίων: «ΟΜΟΛΟΓΙΩΝ ΕΣΩΤΕΡΙΚΟΥ» 
και «ΚΛΩΣΤΟΫΦΑΝΤΟΥΡΓΙΑΣ - ΕΝΔΥΣΗΣ - ΣΥΜ¬ 
ΜΕΤΟΧΩΝ» που διαχειρίζεται η «ΑΤΕ ΑΕΔΑΚ». .. 8 

Διορθώσεις Σφαλμάτων 

Διορθώσεις σφαλμάτων στις Φ.12.1/Β3/1482/95 και 


Φ.12.1/Β3/2753/96 αποφάσεις ΥΠΕΠΘ. 9 

Διόρθωση σφάλματος στην Υ4α/5991/δις/94 από¬ 
φαση Υπ. Υγείας και Πρόνοιας.10 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 4034/46 (1) 

Αναγνώριση Φορέων ως προς τη Δυνατότητά τους να ορι- 
σθούν ως Κοινοποιημένοι Οργανισμοί για τα Ιατροτε- 
χνολογικά Προϊόντα. 

ΟΙ ΥΠΟΥΡΓΟΙ 
ΑΝΑΠΤΥΞΗΣ ΚΑΙ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά όρ¬ 
γανα». 

β. Του Π.Δ. 229/86 «Σύσταση και Οργάνωση Γ.Γ.Β», 
όπως τροποποιήθηκε και συμπληρώθηκε από το Π.Δ. 
396/88 και το Π.Δ. 189/95 (ΦΕΚ 99Α). 

γ. Του Π.Δ. 27/1.2.96 (ΦΕΚ 19 Α) «Συγχώνευση των 
ΥπουργείωνΤουρισμοϋ, Βιομηχανίας, Ενέργειας & Τεχνο¬ 
λογίας και Εμπορίου στο Υπουργείο Ανάπτυξης». 

δ. Του άρθρου 7 παρ. 4 του Ν. 2244/94 (ΦΕΚ 168Α) 
«Ρύθμιση θεμάτων ηλεκτροπαραγωγής από ανανεώσιμες 
πηγές ενέργειας κοι από συμβατικά καύσιμα και άλλες 
διατάξεις», όπως αντικατσστάθηκε με το άρθρο 17 παρ. 2 
του Ν. 2308/95 (ΦΕΚ 114 Α). 

ε. Τον Π.Δ. 138/92 (ΦΕΚ 68/Α/22.4.92) «Οργανισμός 
Υπουργείου Υγείας, Πρόνοιας και Κοιν. Ασφαλίσεων», 
όπως τροποποιήθηκε και συμπληρώθηκε με τα Π.Δ. 
349/93 (ΦΕΚ 148/93) και Π.Δ. 109/95 (ΦΕΚ 71/Α/ 
95). 

2. Το άρθρο 22 του Ν. 1682/87 «Μέσα και όργανα ανα¬ 
πτυξιακής πολιτικής ... και άλλες διατάξεις» (ΦΕΚ 14/Α/ 
87). 

3. Τις διατάξεις του Ν. 2231/94 «Σύσταση και λειτουρ¬ 
γία του Ελληνικού Ινστιτούτου Μετρολογίας, Εθνικού Συμ¬ 
βουλίου Διαπίστευσης και άλλες διατάξεις» (ΦΕΚ 139/Α/ 
94). 

4. Τις Κοινές Υπουργικές Αποφάσεις: 

4.1. ΔΥ7/2351 /94 (ΦΕΚ 639/Β/94 καιΦΕΚ 703/Β/94) 
«Περί εναρμόνισης της Ελληνικής Νομοθεσίας προς την 
Οδηγία 90/385/ΕΟΚ του Συμβουλίου της Ευρωπαϊκής 
Ένωσης, που αφορά στα Ενεργά Εμφυτεύσιμα Ιατροτε- 
χνολογικά Προϊόντα». 

4.2. ΔΥ7/2480/94 (ΦΕΚ 679/Β/94), ΦΕΚ 755/Β/94 

και ΦΕΚ 757/Β/94) «Περί εναρμόνισης της Ελληνικής Νο¬ 
μοθεσίας προς την Οδηγία 93/42/ΕΟΚ του Συμβουλίου 
της Ευρωπαϊκής Ένωσης, που αφορά στα Ιατροτεχνολο- 
γικά Προϊόντα». 

5. Το ΔΥ 7/1659/7.10.96 έγγραφο της Δ/νσης Βιοϊα- 
τρικής Τεχνολογίας του Υπουργείου Υγείας και Πρό¬ 
νοιας. 

6. Την από 10.10.96 Εισήγηση της Υπηρεσίας. 

7. Το γεγονός ότι από τις διατάξεις της παρούσας από¬ 
φασης δεν προκύπτει δαπάνη για τον κρατικό προϋπολο¬ 
γισμό. 

8. Την 114/4.1.96 (ΦΕΚ 924/Β) απόφαση του Πρωθυ¬ 
πουργού και της Υπουργού Ανάπτυξης «Περί ανάθεσης 
αρμοδιοτήτων στους Υφυπουργούς Ανάπτυξης Αννα Δια- 
μαντοποϋλου και Μιχάλη Χρυσοχοϊδη». 

9. Την ΔΥ 3α/οικ. 878/4.10.96 κοινή απόφαση του 
Πρωθυπουργού και του Υπουργού Υγείας και Πρόνοιας με 
θέμα «Ανάθεση αρμοδιοτήτων στους Υφυπουργούς 
Υγείας και Πρόνοιας Εμμανουήλ Σκουλάκη και Θεόδωρο 
Κοτσώνη». 

10. Τις σχετικές επιτακτικές ανάγκες των τομέων εμπο¬ 
ρίας και κατασκευής ιατροτεχνολογικών προϊόντων της 
χώρας, ενόψη της μη λειτουργίας εισέτι του ΕΣΥΔ (Ν. 
2231/94), αποφασίζουμε: 

Άρθρο 1 

Ορισμοί. 

Για τους σκοπούς της παρούσας απόφασης νοούνται 
ως: 

1.1. «Ιατροτεχνολογικό Προϊόν»: Το οριζόμενο ως «Ια- 
τροτεχνολογικό Προϊόν», κατά περίπτωση, στο άρθρο 1 
παράγραφος 2, εδάφιο α της Κοινής Υπουργικής Απόφα¬ 
σης ΔΥ 7/2351 /94 (ΦΕΚ 639/Β/26.8.94) ή στο άρθρο 1, 
παράγραφος 2.1, εδάφιο α της Κοινής Υπουργικής Από¬ 
φασης ΔΥ 7/2480/94 (ΦΕΚ 679/Β/13.9.94). 

1.2. «Αρμόδια Αρχή»: Η οριζόμενη ως «Αρμόδια Αρχή», 
κατά περίπτωση, στο άρθρο 1, παράγραφος 2.1, εδάφιο α 
της Κοινής Υπουργικής Απόφασης ΔΥ 7/2351/94 (ΦΕΚ 
639/Β/26.8.94) ή στο άρθρο 1, παράγραφος 2.3, εδάφιο 
α της Κοινής Υπουργικής Απόφασης ΔΥ 7/2480/94 (ΦΕΚ 
679/Β/13.9.94). 

1.3. «Κοινοποιημένος Οργανισμός»: Ο οριζόμενος ως 
«Κοινοποιημένος Οργανισμός», κατά περίπτωση, στο άρ¬ 
θρο 1, παράγραφος 2.1, εδάφιο β της Κοινής Υπουργικής 
Απόφασης ΔΥ 7/2351/94 (ΦΕΚ 639/Β/26.8.94) ή στο 
άρθρο 1, παράγραφος 2.3, εδάφιο β της Κοινής Υπουργι¬ 
κής Απόφασης ΔΥ 7/2480/94 (ΦΕΚ 679/Β/13.9.94). 

Άρθρο 2 

1. Οι ενδιαφερόμενοι για αναγνώριση, ως Οργανισμοί 
προς Κοινοποίηση για την αξιολόγηση της πιστότητας των 
ιατροτεχνολογικών προϊόντων, σύμφωνα με τις οικείες 
διατάξεις των ΚΥΑ ΔΥ 7/2351/94 και ΔΥ 7/2480/94, φο¬ 
ρείς υποβάλλουν αίτηση ενδιαφέροντος μαζί με το φά- 
κελλο τεκμηρίωσης, το περιεχόμενο του οποίου αναφέρε- 
ται στο παράρτημα 2, καθώς και δικαιολογητικά με τα 
οποία θα αποδεικνύεται η συνδρομή των προϋποθέσεων 
του παραρτήματος 1 της παρούσης. 

2. Οι ενδιαφερόμενοι πρέπει να αναφέρουν αναλυτικά 
την περιγραφή των προϊόντων και των εργασιών για τα 
οποία ζητείται η αναγνώριση της ικανότητας πραγματο¬ 
ποίησης ελέγχων. 


3. Η Αρμόδια Αρχή, μετά τον έλεγχο και αποδοχή από 
πλευράς τυπικής πληρότητας των υποβαλλομένων κατά 
τα ανωτέρω στοιχείων, παραπέμπει το σύνολο των υπο- 
βληθέντων στοιχείων στην Επιτροπή του άρθρου 3, προς 
αξιολόγηση. 

Άρθρο 3 

1. Συνιστάται επιτροπή αποτελούμενη από τους κάτωθι 
υπαλλήλους: 

α. Σπιθούρη Εμμανουήλ Μηχανολόγο Ηλεκτρολόγο - 
Μηχανικό, Προϊστάμενο της 4ης Δ/νσης Κλαδ. Βιομ. Πολι¬ 
τικής του Υπουργείου Ανάπτυξης, ως Πρόεδρο, με ανα¬ 
πληρωτή τον Φίλη Κων/νο, Ηλεκτρολόγο Μηχανικό, υπάλ¬ 
ληλο της ίδιας Δ/νοης. 

β. Μπάρλα Δημήτριο, Μηχανολόγο - Ηλεκτρολόγο της 
Δ/νσης Τ.Υ. του Υπουργείου Υγείας και Πρόνοιας, με ανα¬ 
πληρωτές τους Παπαδέα Ελευθέριο, Μηχανολόγο - Ηλε¬ 
κτρολόγο ή Μπούργαλη Παύλο Ηλεκτρονικό - Μηχανικό, 
υπάλληλους της Δ/νοης Βιοϊατρικής Τενχολογίας του 
Υπουργείου Υγείας και Πρόνοιας. 

γ. Πολίτη Δημήτριο, Χημικό - Μηχανικό, με αναπληρωτή 
τον Ντομουχτσή Γεώργιο Μηχανολόγο Μηχανικό, υπαλλή¬ 
λους της Δ/νσης Πολιτικής Ποιότητας του Υπουργείου 
Ανάπτυξης. 

2. Έργο της Επιτροπής είναι η εξέταση των υποβαλλο¬ 
μένων δικαιολογητικών (εκδήλωση ενδιαφέροντος, φά- 
κελλος τεκμηρίωσης, ως παράρτημα 2, κ.λ.π.) και η επι¬ 
λογή των κατά την κρίση της φορέων, στο βαθμό που πλη¬ 
ρούν τις απαιτήσεις του παραρτήματος 1, ως φορέων 
«αναγνωρισμένων προς κοινοποίηση», για την αξιολόγηση 
της πιστότητας των ιατροτεχνολογικών προϊόντων, σύμ¬ 
φωνα με τις οικείες διατάξεςι των ΚΥΑ ΔΥ7/2351 /94 και 
ΔΥ7/2480/94. 

2.1. Η Επιτροπή συντάσσει το σχετικό πόρισμα, το 
οποίο υποβάλλει στην Αρμόδια Αρχή. 

2.2. Η Αρμόδια Αρχή προβαίνει στην κοινοποίηση προς 
τα αρμόδια όργανα της Ε.Ε. των φορέων, οι οποίοι ανα¬ 
γνωρίζονται από την Επιτροπή κατά τις διατάξεις της πα¬ 
ρούσας. 

3. Η Δ/νση Πολιτικής Ποιότητας του Υπουργείου Ανά¬ 
πτυξης παρέχει τη γραμματειακή υποστήριξη στην ως άνω 
Επιτροπή. 

4. Οι αναγνωριζόμενοι προς κοινοποίηση φορείς οφεί¬ 
λουν να διαπιστευθούν από το Εθνικό Συμβούλιο Διαπί¬ 
στευσης (Ε.Σ.Υ.Δ.) για το αντικείμενο, για το οποίο ήθε¬ 
λαν αναγνωριστεί, μόλις το Ε.Σ.Υ.Δ. μπορεί να πραγματο¬ 
ποιήσει το σχετικό έργο. 

Άρθρο 4 

Προσαρτώνται και αποτελούν αναπόσπαστο μέρος της 
παρούσας τα κάτωθι παραρτήματα 1 και 2. 

Παράρτημα 1 

Προδιαγραφές που πρέπει να πληρούν οι προς αναγνώ¬ 
ριση φορείς: 

1. Ο φορέας πρέπει να εκπληροί τις απαιτήσεις των 
προτύπων της Σειράς ΕΝ 45(ΧΧ) καθώς και αυτές που 
προβλέπονται για κοινοποιημένο οργανισμό, κατά περί¬ 
πτωση, από το παράρτημα 8 της Κοινής Υπουργικής Από¬ 
φασης ΔΥ7/2351/94 (ΦΕΚ 639/Β/26.8.94) και το πα¬ 
ράρτημα XI της ΚΥΑ ΔΥ7/2480/94 (ΦΕΚ 679/Β/ 
13.9.94). 

2.0 φορέας πρέπει να είναι Ν.Π.Δ.Δ. ή Ν.Π.Ι.Δ. ή Α.Ε. 

2.1. Στην περίπτωση που ο ενδιαφερόμενος φορέας εί¬ 
ναι Α.Ε. απαιτείται να έχει μετοχικό κεφάλαιο τουλάχιστον 
εκατό εκατομμυρίων (100.000.000) δραχμών και να απο- 
δεικνύεται η χρηματοοικονομική του ικανότητα με τα ακό¬ 
λουθα δικαιολογητικά ή γεγονότα: 

2.1.1. Πιστοποιητικό ασφαλιστικής και πιστοποιητικό 
φορολογικής ενημερότητας. 

2.1.2. Ισολογισμοί των τριών τελευταίων ετών. 

2.1.3. Να μη βρίσκεται σε πτώχευση, εκκαθάριση, 
παύση εργασιών, αναγκαστική διαχείριση ή πτωχευτικό 
συμβιβασμό ή σε οποιαδήποτε ανάλογη κατάσταση, η 
οποία προκύπτει από τις κείμενες διατάξεις. 

2.1.4. Να μην έχει κινηθεί εναντίον του διαδικασία κή¬ 
ρυξης σε πτώχευση, αναγκαστικής διαχείρισης ή πτωχευ¬ 
τικού συμβιβασμού ή παρόμοια διαδικασία προβλεπόμενη 
από τις κείμενες διατάξεις. 

Παράρτημα 2 

Περιεχόμενο «φακέλλου τεκμηρίωσης»: 

1. Ταυτότητα του φορέα (νομική μορφή, διεύθυνση 
κ.λ.π.). 

2. Αναλυτική περιγραφή του αντικειμένου των εργα¬ 
σιών, για το οποίο ζητείται αναγνώριση. 

3. Τρόπος διασφάλισης της ανεξαρτησίας, αντικειμενι¬ 
κότητας και ακεραιότητας του φορέα. 

4. Τεχνική ικανότητα του φορέα. 

Διοίκηση και οργάνωση. 

.Προσωπικό 

.Εγκαταστάσεις και εξοπλισμός (διαθέσιμος εξοπλι¬ 
σμός, διακρίβωση οργάνων). 

.Διαδικασίες εργασίας (μέθοδοι ελέγχου, σύστημα δια¬ 
σφάλισης της ποιότητας, εκθέσεις ελέγχου, αρχείο ελέγ¬ 
χου, διαδικασίες διεγματοληψίας, διασφάλιση του βιομη¬ 
χανικού απορρήτου, υπεργολαβίες). 

.Σχετική εμπειρία του φορέα. 

5. Συνεργασίες του φορέα (με πελάτες, με φορείς δια¬ 
πίστευσης, με άλλα εργαστήρια). 

Άρθρο 5 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 1997 
οι υφυπουργοί 

ΑΝΑΠΤΥΞΗΣ ΥΓΕΙΑΣ 4 ΠΡΟΝΟΙΑΣ 

ΑΝΝΑ ΔΙΑΜΑΝΤΟΠΟΥΛΟΥ ΕΜΜ. ΣΚΟΥΛΑΚΗΣ 

- ♦- 

Αριθ. Β1/46 (2) 

Σύσταση Τομέων στο Τμήμα Ψυχολογίας του Παντείου Πανε¬ 
πιστημίου Κοινωνικών και Πολιτικών Επιστημών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1. Του άρθρου 6 παρ. 4 του Ν. 1268/82 (Α' 87), όπως 
συμπληρώθηκε με το άρθρο 48 παρ. 1ε του Ν. 1404/83 
(Α' 173). 

2. Τη γνώμη της Γενικής Συνέλευσης του Τμήματος Ψυ¬ 


χολογίας του Παντείου Πανεπιστημίου Κοινωνικών και Πο¬ 
λιτικών Επιστημών (συνεδρίαση 5η 27.3.1996). 

3. Το γεγονός ότι από την εφαρμογή των διατάξεων της 
απόφασης αυτής, δεν προκαλείται δαπάνη σε βάρος του 
προϋπολογισμού του Παντείου Πανεπιστημίου Κοινωνι¬ 
κών και Πολιτικών Επιστημών (άρθρο 29Α του Ν. 1558/ 
85, όπως αυτό προστέθηκε με το άρθρο 27 του Ν. 
2081/92 (Α 184), αποφασίζουμε: 

Συνισιώνται στο Τμήμα Ψυχολογίας του Παντείου Πα¬ 
νεπιστημίου Κοινωνικών και Πολιτικών Επιστημών οι ακό¬ 
λουθοι Τομείς: 

α) Τομέας Κοινωνικής Ψυχολογίας, ο οποίος συντονίζει 
τα γνωστικά αντικείμενα: της Κοινωνικής Ψυχολογίας, 
Γνωστικής Ψυχολογίας και Στατιστικής. 

β) Τ ομέας Γ ενικής Ψυχολογίας, ο οποίος συντονίζει τα 
γνωστικά αντικείμενα: της Εγκληματολογικής Ψυχολο¬ 
γίας, Κλινικής ψυχολογίας και Ψυχανάλυσης, Ψυχοπαθο¬ 
λογίας, Νευροψυχολογίας, Πειραματικής Ψυχολογίας και 
Επιστημολογίας των Κοινωνικών Επιστημών. 

2. Για την αυτοδύναμη λειτουργία κάθε Τομέα απαιτεί¬ 
ται η κατανομή και ένταξη πέντε (5) τουλάχιστον μελών 
ΔΕΠ, εκ των οποίων δύο (2) στη βαθμίδα του καθηγητή ή 
του Αναπληρωτή Καθηγητή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 1997 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-►- 

Αριθ. Φ.124/35/Β2/253 (3) 

Άδεια κατοχής Β’ θέσης και άδεια απουσίας στον Παναγι¬ 
ώτη Αλεξάκη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Του άρθρου 13 παρ. 9 του Ν. 1268/82 «Για τη δομή 
και τη λειτουργία των Ανωτάτων Εκπαιδευτικών Ιδρυμά¬ 
των» όπως συμπληρώθηκε με την παρ. 6 του άρθρου 48 
του Ν. 1404/83. 

2. Το αριθ. 459/2.11.83 Π.Δ. (ΦΕΚ157/29.11.83 τ.Α’). 

3. Το αριθ. 129/10.4.1991 Π.Δ. (ΦΕΚ 52/11.4.91 τ.Α’). 

4. Τα αριθ. 14874/632/6/87, 1527/507/10.5.88 έγ¬ 
γραφα του Ελεγκτικού Συνδεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ.Α). 

6. Το αριθ. 6486/1772/18.12.96 έγγραφο του Παν/ 
μίου Αθηνών. 

7. Τις διατάξεις του άρθρου 28 παρ. 10 του Ν. 2083/ 
ΦΕΚ 159/21.9 92 τ.Β’. 

8. Την αριθ. ΣΤ5/36/6.11.96 (ΦΕΚ 1015 τ. Β') απόφαση 
του Υπουργού Εθνικής Παιδείας και θρησκευμάτων εκχώ¬ 
ρησης δικαιώματος υπογραφής «Με εντολή Υπουργού» 
στον Γ.Γ. του ΥΠΕΠΘ. 

9. Το άρθρο 32 παρ. 18 του Ν. 2190/94, αποφασί¬ 
ζουμε: 

Παρέχουμε την άδεια στον Παναγιώτη Αλεξάκη αναπλη¬ 
ρωτή καθηγητή του Τμήματος Οικονομικών Επιστημών 
του Παν. Αθηνών προκειμένου να κατέχει και θέση Προέ¬ 
δρου Δ.Σ. και Διευθύνοντος Συμβούλου της εταιρείας ΕΡ- 

ΓΟΣΕ Α.Ε., θυγατρικής του Ο.Σ.Ε. Για το σκοπό αυτό χο¬ 
ρηγούμε και άδεια απουσίας δύο (2) ημερών την εβδο¬ 
μάδα. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεϊ η υποβολή αίτησης 
χορήγησης της σχετικής άδειας, αλλιώς από την ημέρα 
υποβολής της αίτησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φβρουαρίου 1997 

Με εντολή Υπουργού 
Ο Γενικός Γραμματέας 
ΑΓΓΕΛΟΣ ΖΗΣΙΜΟΠΟΥΛΟΣ 

-♦- 

Αριθ. Φ.1 24/5/Β2/254 (4) 

Άδεια κατοχής Β' θέσης στον Εμμανουήλ Βλάχο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Του άρθρου 13 παρ. 9 του Ν. 1268/82 «Για τη δομή 
και τη λειτουργία των Ανωτάτων Εκπαιδευτικών Ιδρυμά¬ 
των» όπως συμπληρώθηκε με την παρ. 6 του άρθρου 48 
του Ν. 1404/83. 

2. Το αριθ. 459/2.11.83 Π.Δ. (ΦΕΚ 157/29.11.83 τ.Α'). 

3. Το αριθ. 129/10.4.1991 Π.Δ. (ΦΕΚ 52/11.4.91 τ.Α'). 

4. Τα αριθ. 14874/632/6/87, 1527/507/10.5.88 έγ¬ 
γραφα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ.Α'). 

6. Το αριθ. 5432/1770/10.1.97 έγγραφο του Παν/μίου 
Αθηνών. 

7. Τις διατάξεις του άρθρου 28 παρ. 10 του Ν. 2083/ 
ΦΕΚ 159/21.9.92 τ.Β'. 

8. Την αριθ. ΣΤ5/36/6.11.96 (ΦΕΚ 1015 τ.Β') απόφαση 
του Υπουργού Εθνικής Παιδείας και θρησκευμάτων εκχώ¬ 
ρησης δικαιώματος υπογραφής «Με εντολή Υπουργού» 
στον Γ.Γ. του ΥΠΕΠΘ. 

9. Την αριθ. 2748/23.8.96 πράξη του Υπουργού του 
ΥΠΕΠΘ, αποφασίζουμε: 

Παρέχουμε την άδεια στον Εμμανουήλ Βλάχο επίκουρο 
καθηγητή του τμήματος Ιστορίας και Αρχαιολογίας του 
Παν/μίου Αθηνών προκειμένου να κατέχει και θέση του 
Ειδικού Προέδρου στο Παιδαγωγικό Ινστιτούτο από 
30.10.96 ημερομηνία αιτήσεώς του έως 30.6.1997 (Λήξη 
διδακτικού έτους). 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεϊ η υποβολή αίτησης 
χορήγησης της σχετικής άδειας, αλλιώς από την ημέρα 
υποβολής της αίτησης. 

Το σύνολο των αποδοχών και από τις δύο θέσεις δεν 
μπορεί να υπερβαίνει σε καμμία περίπτωση το ανώτατο 
όριο απολαβών του άρθρου 6 του Ν. 1256/82 όπως τρο¬ 
ποποιήθηκε, με το άρθρο 33 του Ν. 1326/83 και αντικα- 
ταστάθηκε από 1.1.95 με το άρθρο 4 του Ν. 2303/95. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φβρουαρίου 1997 

Με εντολή Υπουργού 
Ο Γενικός Γραμματέας 
ΑΓΓΕΛΟΣ ΖΗΣΙΜΟΠΟΥΛΟΣ 

-1- 

Αριθ. Φ.124/6/Β2/220 (5) 

Άδεια κατοχής Β' θέσης στον Εμμανουήλ Γιακουμόκη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Του άρθρου 13 παρ. 9 του Ν. 1268/82 «Για τη δομή 
και τη λειτουργία των Ανωτάτων Εκπαιδευτικών Ιδρυμά¬ 
των» όπως συμπληρώθηκε με την παρ. 6 του άρθρου 48 
του Ν. 1404/83. 

2. Τοαριθ. 459/2.11 83Π.Δ. (ΦΕΚ 157/29.11.83τ.Α'). 

3. Τοαριθ. 129/10.4.1991 Π.Δ. (ΦΕΚ 52/11.4.91 τ.Α'). 

4. Τα αριθ. 14874/632/6/87, 1527/507/10.5.88 έγ¬ 
γραφα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ.Α'). 

6. Το αριθ. 6736/1726/7.1.97 έγγραφο του Παν/μίου 
Αθηνών. 

7. Τις διατάξεις του άρθρου 28 παρ. 10 του Ν. 2083/ 
ΦΕΚ 159/21.9.92 τ.Β'. 

8. Την αριθ. ΣΤ5/36/6.11.96 (ΦΕΚ 1015 τ.Β') απόφαση 
του Υπουργού Εθνικής Παιδείας και θρησκευμάτων εκχώ¬ 
ρησης δικαιώματος υπογραφής «Με εντολή Υπουργού» 
στον Γ.Γ. του ΥΠΕΠΘ, αποφασίζουμε: 

Παρέχουμε την άδεια στον Εμμανουήλ Γιακουμάκη Λέ¬ 
κτορα του τμήματος ιατρικής προκειμένου να κατέχει και 
θέση Ακτινοφυσικού στο Νοσ/μείο «Άγιος Σάββας» από 
13.9.96 έως 31.12.96. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεϊ η υποβολή αίτησης 
χορήγησης της σχετικής άδειας, αλλιώς από την ημέρα 
υποβολής της αίτησης. 

Το σύνολο των αποδοχών και από τις δύο θέοεις δεν 
μπορεί να υπερβαίνει σε καμμία περίπτωση το ανώτατο 
όριο απολαβών του άρθρου 6 του Ν. 1256/82 όπως τρο¬ 
ποποιήθηκε, με το άρθρο 33 του Ν. 1326/83 και αντικα- 
ταστάθηκε από 1.1,95 με το άρθρο 4 του Ν. 2303/95. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φβρουαρίου 1997 

Με εντολή Υπουργού 
Ο Γενικός Γραμματέας 
ΑΓΓΕΛΟΣ ΖΗΣΙΜΟΠΟΥΛΟΣ 

Αριθ. Φ.12.1/Β3/5515 π.ε. (δ) 

Τροποποιήσεις - συμπληρώσεις Υπουργικών αποφάσεων 
που αφορούν: «κοστολογήσεις των δωρεάν διατιθεμέ- 
νων στους φοιτητές των Α.Ε.Ι. πανεπιστημιακών συγ¬ 
γραμμάτων για τα ακαδημαϊκά έτη: 1995 - 96, 1994 - 
95, 1993 - 94 κια 1992-93». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 23 του Νόμου 1268/1982 (ΦΕΚ 87/τ.Α/ 
16.7.1982) 

β) του άρθρου 3 του Νόμου 2174/93 (ΦΕΚ 210/τ.ΑΥ 
22.12.1993) 

γ) του άρθρου 2 παράγραφος 3 του Νόμου 2233/94 
(ΦΕΚ 141/τ.Α/31.8.1994) 

δ) του άρθρου 43 παράγραφος 9 του Νόμου 2213/96 
(ΦΕΚ 124/τ.Α/17.6.1996) 

2. α) της αριθ. Φ. 141/Β3/1402/1984 (ΦΕΚ 159/τ.Β/ 
20.3.1984) υπουργικής απόφασης για την έκδοση και δια¬ 
κίνηση των διδακτικών βιβλίων των Α.Ε.Ι., όπως αυτή τρο¬ 
ποποιήθηκε μεταγενέστερα και εφαρμόζεται μέχρι σή¬ 
μερα. 

β) της αριθ. Φ.12.1/Β3/5477/1993 (ΦΕΚ 951/Β/ 
1993) 

γ) Την σριθμ. Φ12.1/Β3/52/1995 (ΦΕΚ 3/Β/1995) 
υπουργική απόφαση. 

δ) Την αριθ. Φ12.1 /Β3/1138/1996 (ΦΕΚ 210/Β/1996) 
κοινή υπουργική απόφαση. 

3. α) του άρθρου 29Α του Νόμου 1558/85, όπως αυτό 
προστέθη με το άρθρο 27 του Νόμου 2081/1992 (ΦΕΚ 
154/τ.Α/1992) 

β) το γεγονός ότι από τις διατάξεις της απόφασης αυτής 
δεν προκαλείται πρόσθετη δαπάνη πέραν αυτής που έχει 
ήδη προβλεφθεί στην απόφαση της ανωτέρω παραγρά¬ 
φου 2δ του προοιμίου (Φ 19.250, Κ.Α.Ε. 1123). 

4. Την αριθ. ΣΤ5/36/1996 (ΦΕΚ 1015/Β/1996) υπουρ¬ 
γική απόφαση: 

Μεταβίβαση του δικαιώματος υπογραφής «Με εντολή 
υπουργού στο Γενικό Γραμματέα κ.λπ.», αποφασίζουμε: 

Α. Ανακαλούμε από τις παρακάτω υπουργικές αποφά¬ 
σεις τα στοιχεία που δημοσιεύθηκαν για την κοστολόγηση 
των αναφερομένων συγγραμμάτων, επειδή σύμφωνα με 
τις διατάξεις των υπουργικών αποφάσεων που μνημονεύ¬ 
ονται στο προοίμιο της παρούσης. 

Οι τιμές κοστολόγησής τους για το Ακαδημαϊκό έτος 
της δημοσίευσης έπρεπε να υπολογιστούν με ποσοστιαία 
προσαύξηση επί της τιμής κοστολόγησης του αμέσως 
προηγουμένου Ακαδημαϊκού έτους (εφόσον αυτή υπήρχε) 
και όχι κατόπιν γνωμοδότησης της επιτροπής κοστολόγη¬ 
σης Πανεπιστημιακών συγγραμμάτων. 

Για το Ακαδημαϊκό έτος: 1994 - 95 
1. Από τη Φ. 12.1/Β3/1258/96 (ΦΕΚ 646/Β/96) όπως 
αυτή τροποποιήθηκε ως προς την τιμή κοστολόγησης του 
αναφερόμενου συγγράμματος από την Υ.Α. Φ. 12.1/Β3/ 
4208π.ε./96. 

όλα τα στοιχεία που αφορούν στην κοστολόγηση του 
συγγράμματος με α/α39, της σελίδας 6827: 

ΕΚΔΟΣΕΙΣ: υΝΙ\/ΕΗ5ΙΤΥ 3ΤΙΟΟ ΡΒΕ55» ΑΝΩΝΥ¬ 
ΜΟΣ ΕΤΑΙΡΕΙΑ ΓΡΑΦΙΚΩΝ ΤΕΧΝΩΝ & ΕΚΔΟΣΕΩΝ. 
ΣΥΓΓΡΑΦΕΑΣ: ΓΚΟΤΣΗΣ Κ. ΝΙΚΟΛΑΟΣ. 


ΤΙΤΛΟΣ ΣΥΓΓΡΑΜΜΑΤΟΣ: ΚΛΙΝΙΚΗ ΔΙΑΓΝΩΣΤΙΚΗ. 

Η τιμή κοστολόγησης του συγγράμματος αυτού με προ¬ 
σαύξηση 8% επί της τιμής κοστολόγησης του ακαδημαϊ¬ 
κού έτους 1993 - 94 συμπεριλαμβάνεται στην Υ.Α. Φ. 
12.1/Β3/5433 π.ε,/97. 

2. Από τη Φ. 12.1/Β3/4467/95 (ΦΕΚ 584/Β/95) 
όλα τα στοιχεία που αφορούν στην κοστολόγηση του 
συγγράμματος με α/α 26 της σελίδας 6872 (πρακτικό: 
713/95): 

ΕΚΔΟΣΕΙΣ: ΚΑΣΤΑΝΙΩΤΗ θ. 

ΣΥΓΓΡΑΦΕΑΣ: ΒΙΝΝΙΚΟΤ Ν. 

ΤΙΤΛΟΣ ΣΥΓΓΡΑΜΜΑΤΟΣ, ΤΟ ΠΑΙΔΙ, Η ΟΙΚΟΓΕΝΕΙΑ 
ΚΑΙ Ο ΕΞΩΤΕΡΙΚΟΣ ΤΟΥ ΚΟΣΜΟΣ 

Για το Ακαδημαϊκό έτος: 1995 - 96 
Από τη Φ. 12.1/Β3/2681/96 (ΦΕΚ 751/Β/96) όλα τα 
στοιχεία που αφορούν στην κοστολόγηση του συγγράμμα¬ 
τος με α/α41, της σελίδας 7916: 

ΕΚΔΟΣΕΙΣ: «ΙΩΝ» ΣΤΕΛΛΑ ΠΑΡΙΚΟΥ & ΣΙΑ Ο.Ε. 
ΣΥΓΓΡΑΦΕΑΣ: ΓΟΥΔΑΣ Λ Κ. 

ΤΙΤΛΟΣ ΣΥΓΓΡΑΜΜΑΤΟΣ: ΜΑΘΗΜΑΤΑ ΜΗΧΑΝΙΚΗΣ 
Τόμος Β’. 

Β. ΣΥΜΠΛΗΡΩΝΟΥΜΕ ΜΟΝΟ ΩΣ ΠΡΟΣ ΤΑ ΤΜΗΜΑΤΑ 
ΔΙΑΝΟΜΗΣ ΤΩΝ ΑΝΑΦΕΡΟΜΕΝΩΝ ΣΥΓΓΡΑΜΜΑΤΩΝ 
ΤΙΣ ΠΑΡΑΚΑΤΩ ΥΠΟΥΡΓΙΚΕΣ ΑΠΟΦΑΣΕΙΣ: 

Για το ακαδημαϊκό έτος: 1992-93 
Την Φ. 12.1/Β3/425/95 (ΦΕΚ 263/Β/95) με το τμήμα 
διανομής του συγγράμματος με α/α 9 της σελ. 2606. 
ΕΚΔΟΣΕΙΣ: Ι.Κ. ΠΡΟΜΠΟΝΑΣ 
ΣΥΓΓΡΑΦΕΑΣ: Ι.Κ. ΠΡΟΜΠΟΝΑΣ 
ΤΙΤΛΟΣ ΣΥΓΓΡΑΜΜΑΤΟΣ: ΕΛΛΗΝΙΚΗ ΕΠΙΚΗ ΠΟΙΗΣΗ 
ΑΠΟ ΤΑ ΜΥΚΗΝΑΪΚΑ ΧΡΟΝΙΑ ΩΣ ΣΗΜΕΡΑ. 

ΤΜΗΜΑ ΔΙΑΝΟΜΗΣ: ΦΙΛΟΛΟΓΙΑΣ του Παν. Αθηνών. 

Για το ακαδημαϊκό έτος: 1993-94 
Την Φ. 12.1/Β3/4586/94 (ΦΕΚ 97/Β/94) με το τμήμα 
διανομής του συγγράμματος με α/α 36 της σελ. 875. 

ΕΚΔΟΣΕΙΣ: ΕΠΙΣΤΗΜΟΝΙΚΩΝ ΒΙΒΛΙΩΝ ΚΩΣΤΑ ΧΡΙ- 
ΣΤΟΔΟΥΛΙΔΗ 

ΣΥΓΓΡΑΦΕΑΣ: ΜΩΫΣΙΑΔΗΣ X. 

ΤΙΤΛΟΣ ΣΥΓΓΡΑΜΜΑΤΟΣ: ΑΝΩΤΕΡΑ ΜΑΘΗΜΑΤΙΚΑ 
ΤΜΗΜΑ ΔΙΑΝΟΜΗΣ: 3. ΓΕΩΛΟΓΙΑΣ του Α.Π.Θ. 

Γ ια το ακαδημαϊκό έτος: 1994-95 
1. Την Φ. 12.1/Β3/1786/95 (ΦΕΚ 631/Β/95) με το 
τμήμα διανομής του συγγράμματος με α/α 13 της σελ. 
7434. 

ΕΚΔΟΣΕΙΣ: ΑΦΩΝ ΚΥΡΙΑΚΙΔΗ Α.Ε. 

ΣΥΓΓΡΑΦΕΑΣ: ΤΡΙΑΝΤΑΦΥΛΛΙΔΗΣ Κ 
ΤΙΤΛΟΣ ΣΥΓΓΡΑΜΜΑΤΟΣ: ΓΕΝΕΤΙΚΗ 
ΤΜΗΜΑ ΔΙΑΝΟΜΗΣ: ΚΤΗΝΙΑΤΡΙΚΗΣ του Παν. Θεσσα¬ 
λίας. 

1. Την Φ. 12.1/Β3/2097/95 (ΦΕΚ 561/Β/95) με το 
τμήμα διανομής του συγγράμματος με α/α 15 της σελ. 
6655. 

ΕΚΔΟΣΕΙΣ: ΠΟΥΡΝΑΡΑΚΗΣ ΕΥΘΥΜΙΟΣ 
ΣΥΓΓΡΑΦΕΑΣ: ΠΟΥΡΝΑΡΑΚΗΣ Ε. 

ΤΙΤΛΟΣ ΣΥΓΓΡΑΜΜΑΤΟΣ: ΕΙΣΑΓΩΓΗ ΣΤΗΝ ΟΙΚΟΝΟ¬ 
ΜΙΚΗ τόμος 1 ΜΑΚΡΟΟΙΚΟΝΟΜΙΑ 
ΤΜΗΜΑ ΔΙΑΝΟΜΗΣ: ΧΗΜΕΙΑΣ του Α.Π.Θ. 

Για το ακαδημαϊκό έτος: 1995-96 
1. Την Φ. 12.1 /Β3/5709/96 (ΦΕΚ 1200/Β/96) με το 
τμήμα διανομής του συγγράμματος με α/α 1, της σελ. 
12908: 

ΕΚΔΟΣΕΙΣ: ΞΕΝΟΣ I. ΦΙΛΙΠΠΟΣ 



ΣΥΓΓΡΑΦΕΑΣ: ΞΕΝΟΣ I. Φ. 

ΤΙΤΛΟΣ ΣΥΓΓΡΑΜΜΑΤΟΣ: ΓΡΑΜΜΙΚΗ ΑΛΓΕΒΡΑ ΚΑΙ 
ΑΝΑΛΥΤΙΚΗ ΓΕΩΜΕΤΡΙΑ 

ΤΜΗΜΑ ΔΙΑΝΟΜΗΣ: 2. ΧΗΜΙΚΩΝ ΜΗΧΑΝΙΚΩΝ του 
Α.Π.Θ. 

2. Τρν Φ. 12.1/Β3/2841/96 (ΦΕΚ 712/Β/96) με ΤΟ 
τμήμα διανομής του συγγράμματος με α/α 23, της σελ. 


20ου ΑΙΩΝΑ τόμος Α' 

ιι. ΤΟ ΠΟΙΗΤΙΚΟ ΤΟΠΙΟ ΤΟΥ ΕΛΛΗΝΙΚΟ 19ου ΚΑΙ 
20ου ΑΙΩΝΑ τόμος Β'. 

ΤΜΗΜΑ ΔΙΑΝΟΜΗΣ: 

2. ΦΙΛΟΛΟΓΙΚΟ του Παν. Αθηνών. 

3. ΦΙΛΟΛΟΓΙΚΟ - ΠΑΙΔΑΓΩΓΙΚΗΣ - ΨΥΧΟΛΟΓΙΑΣ του 


ΕΚΔΟΣΕΙΣ: ΓΙΑΧΟΥΔΗ X. & Σ. - ΓΙΑΠΟΥΛΗ Δ. Ο.Ε. 
ΓΡΑΦΙΚΕΣ ΤΕΧΝΕΣ ΕΚΔΟΣΕΙΣ ΒΙΒΛΙΩΝ 

ΣΥΓΓΡΑΦΕΑΣ: ΓΕΩΡΓΑΤΣΟΣ Ι.Γ. 

ΤΙΤΛΟΣ ΣΥΓΓΡΑΜΜΑΤΟΣ: ΕΙΣΑΓΩΓΗ ΣΤΗ ΒΙΟΜΗ- 
ΧΕΙΑ 

ΤΜΗΜΑ ΔΙΑΝΟΜΗΣ: 2. ΒΙΟΛΟΓΙΑΣ του Α.Π.Θ.. 

3. ΧΗΜΕΙΑΣ του Α.Π.Θ. 

3. Την Φ. 12.1/Β3/3001/96 (ΦΕΚ 642/Β/96) όπως 
αυτή τροποποιήθηκε ως προς την τιμή του αναφερόμενου 
συγγράμματος μετά από ανακοστολόγηση, από την Υ.Α. 
Φ. 12.1/Β3/4208π.ε./97 με το τμήμα διανομής του συγ¬ 
γράμματος με α/α 15, της σελ. 6782: 

ΕΚΔΟΣΕΙΣ: «θϋΤΕΝΒΕΗΘ»/ΠΑΝΕΠΙΣΤΗΜΙΑΚΑ ΒΙ¬ 
ΒΛΙΑ Γ. ΔΑΡΔΑΝΟΣ. 

ΣΥΓΓΡΑΦΕΑΣ: επ. ΠΑΠΑΜΙΧΑΗΛ Γ 
μετ. ΚΑΤΗ Μ./ΠΟΛΙΤΟΠΟΥΛΟΥ Γ.. 

ΤΙΤΛΟΣ ΣΥΓΓΡΑΜΜΑΤΟΣ: ΚΟΙΝΩΝΙΟ-ΓΝΩΣΤΙΚΗ 
ΠΡΟΣΕΓΓΙΣΗ ΚΑΙ ΔΙΔΑΚΤΙΚΕΣ ΔΙΑΔΙΚΑΣΙΕΣ ΤΗΣ ΜΑ¬ 
ΘΗΣΗΣ ΤΩΝ ΦΥΣΙΚΩΝ ΚΑΙ ΛΟΓΙΚΟΜΑΘΗΜΑΤΙΚΩΝ 
ΕΝΝΟΙΩΝ ΣΤΟ ΣΧΟΛΕΙΟ- 

ΤΜΗΜΑ ΔΙΑΝΟΜΗΣ: 2. ΠΑΙΔΑΓΩΓΙΚΟ ΝΗΠΙΑΓΩΓΩΝ 
του Παν. ΠΑΤΡΩΝ. 

4. Την Φ. 12.1/Β3/2428/96 (ΦΕΚ 495/Β/96) όπως 
αυτή τροποποιήθηκε ως προς την τιμή του αναφερόμενου 
συγγράμματος μετά από ανακοστολόγηση, από την 
Φ.12.1 /Β3/4208π.ε./97 με το τμήμα διανομής του συγ¬ 
γράμματος με α/α 9, της οελ. 5381: 

ΕΚΔΟΣΕΙΣ: ΠΟΛΥΧΡΟΝΟΠΟΥΛΟΥ Σ. 

ΣΥΓΓΡΑΦΕΑΣ: ΠΟΛΥΧΡΟΝΟΠΟΥΛΟΥ Σ. 

ΤΙΤΛΟΣ ΣΥΓΓΡΑΜΜΑΤΟΣ: ΠΑΙΔΙΑ ΚΑΙ ΕΦΗΒΟΙ ΜΕ 
ΕΙΔΙΚΕΣ ΑΝΑΓΚΕΣ ΚΑΙ ΔΥΝΑΤΟΤΗΤΕΣ. 

ΤΜΗΜΑ ΔΙΑΝΟΜΗΣ: 4. ΦΙΛΟΣΟΦΙΑΣ - ΠΑΙΔΑΓΩΓΙ¬ 
ΚΗΣ - ΨΥΧΟΛΟΓΙΑΣ του Παν. ΑΘΗΝΩΝ. 

5. Την Φ. 12 .1/Β3/1187/96 (ΦΕΚ 477/Β/96) με ΤΟ 
τμήμα διανομής του συγγραμμάτων με α/α 18 και 19, της 
σελ. 5117: 

ΕΚΔΟΣΕΙΣ: ΠΑΠΑΝΑΣΤΑΣΙΟΥ Γ./Εκπαιδευτικός Συγ¬ 
γραφέας. 

ΣΥΓΓΡΑΦΕΑΣ: ΠΑΠΑΝΑΣΤΑΣΙΟΥ Γ. 

ΤΙΤΛΟΣ ΣΥΓΓΡΑΜΜΑΤΟΣ: α) ΕΦΑΡΜΟΣΜΕΝΗ 
ΓΡΑΜΜΑΤΙΚΗ ΤΗΣ ΔΗΜΟΤΙΚΗΣ ΚΑΙ ΣΥΝΤΑΚΤΙΚΟ τό- 


Μ β. ΕΦΑΡΜΟΣΜΕΝΗ ΓΡΑΜΜΑΤΙΚΗ ΤΗΣ ΔΗΜΟΤΙΚΗΣ 

ΚΑΙ ΣΥΝΤΑΚΤΙΚΟ τόμος Β\ ιιιιιητ|1/υτ 

ΤΜΗΜΑ ΔΙΑΝΟΜΗΣ: 2. ΠΑΙΔΑΓΩΓΙΚΟ ΔΗΜΟΤΙΚΗΣ 


ΕΚΠΑΙΔΕΥΣΗΣ του Παν. ΑΙΓΑΙΟΥ 
6. Την Φ. 1 2.1/Β3/1299/96 (ΦΕΚ 477/Β/96). 
α. με τα τμήματα διανομής του συγγραμμάτων με α/α 3 
και 4, της σελ. 4856: 

ΕΚΔΟΣΕΙΣ: «ΚΑΣΤΑΝΙΩΤΗ Α.Ε.» ΑΘΑΝΑΣΙΟΣ Α. ΚΑ- 
ΣΤΑΝΙΩΤΗΣ Α.Ε Β.Ε.Δ.Ε. 

ΣΥΓΓΡΑΦΕΑΣ: ΑΘΑΝΑΣΟΠΟΥΛΟΣ Β. 

ΤΙΤΛΟΣ ΣΥΓΓΡΑΜΜΑΤΩΝ: 

1. ΤΟ ΠΟΙΗΤΙΚΟ ΤΟΠΙΟ ΤΟΥ ΕΛΛΗΝΙΚΟΥ 19ου ΚΑΙ 


Παν. Αθηνών. 

β. με το τμήμα διανομής του συγγράμματος με α/α 7 της 
σελ. 4856. 

ΕΚΔΟΣΕΙΣ: «ΚΑΣΤΑΝΙΩΤΗ Α.Ε.» ΑΘΑΝΑΣΙΟΣ Α. ΚΑ- 
ΣΤΑΝΙΩΤΗΣ Α.Ε.Β.Ε.Δ.Ε. 

ΣΥΓΓΡΑΦΕΑΣ: ΝΕΓΡΕΠΟΝΤΗΣ Ν. 

ΤΙΤΛΟΣ ΣΥΓΓΡΑΜΜΑΤΟΣ: ΨΗΦΙΑΚΟΣ ΚΟΣΜΟΣ 
ΤΜΗΜΑ ΔΙΑΝΟΜΗΣ: 2. ΑΡΧΕΙΟΝΟΜΙΑΣ - ΒΙΒΛΙΟΘΗ¬ 
ΚΟΝΟΜΙΑΣ του ΙονΙου Πανεπιστήμιου. 

7. Την Φ. 1 2 .1/Β3/1035/96 (ΦΕΚ 372/Β/96). 
με το τμήμα διανομής του συγγράμματος με α/α 15, της 
σελ. 4014: 

ΕΚΔΟΣΕΙΣ: ΜΙΧΑΗΛ Π. ΓΡΗΓΟΡΗΣ 
ΣΥΓΓΡΑΦΕΑΣ: ΚΟΣΜΟΠΟΥΛΟΣ Α. 

ΤΙΤΛΟΣ ΣΥΓΓΡΑΜΜΑΤΟΣ: ΨΥΧΟΛΟΓΙΑ ΚΑΙ ΟΔΗΓΗ¬ 
ΤΙΚΗ ΤΗΣ ΠΑΙΔΙΚΗΣ ΚΑΙ ΝΕΑΝΙΚΗΣ ΗΛΙΚΙΑΣ. 

ΤΜΗΜΑ ΔΙΑΝΟΜΗΣ: 5. ΦΥΣΙΚΗΣ του Παν. Πατρών. 

Γ. Εγκρίνουμε την πληρωμή των υπ’ αριθμ. Β διδακτικών 
βιβλίων σε βάρος των πιστώσεων του ΥΠ.Ε.Π.Θ. με την 
προϋπόθεση ότι στη σχετική υπεύθυνη δήλωση του διδά¬ 
σκοντα περί του αριθμού των διατεθέντων αντιτύπων, ή 
στην κατάσταση πληρωμής, ο Πρόεδρος του Τμήματος θα 
βεβαιώνει ότι: 

1. Η Γενική Συνέλευση του Τομέα ενέκρινε τα βιβλία 
των κεφαλαίου Β ως διδακτικά ή βοηθήματα. 

2. Υπεγράφη η σχετική απόφαση διανομής τους έπειτα 
από έγκριση της Γ ενικής Συνέλευσης του Τμήματος και 
του Πρυτανικού Συμβουλίου. 

3. Έγινε η διανομή τους στους φοιτητές. 

4 Για το ίδιο μάθημα που διανεμήθηκαν τα ανωτέρω 
αναφερόμενα διδακτικά βιβλία, δεν έχει διανεμηθεί και 
δεύτερο διδακτικό βιβλίο ή βοήθημα, ούτε πανεπιστημια¬ 
κές παραδόσεις που να καλύπτουν σε ικανοποιητικό 
βαθμό την ύλη του διδασκόμενου μαθήματος. 

5. Στην περίπτωση διανομής και δεύτερου διδακτικού 
βιβλίου σύμφωνα με την παράγραφο 11 της Υ.Α. με αριθμ. 
Φ 141 /Β3/1402/1984 όπως αυτή τροποποιήθηκε μετα¬ 
γενέστερα και εφαρμόζεται σήμερα, αυτή έγινε κατόπιν 
αιτιολογημένης απόφασης της Συνέλευσης Τομέα του οι¬ 
κείου Τμήματος Α.Ε.Ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 1997 

Με εντολή Υπουργού 
Ο Γενικός Γ ραμμάτεας 
ΑΓΓΕΛΟΣ ΖΗΣΙΜΟΠΟΥΛΟΣ 

Αριθ.269482 (7) 

Παραγωγικό ποιοτικό παρακράτημα Κορινθιακής σταφί¬ 
δας, Τροποποίηση της υπ’ αριθ. 339781 /17.9.91 από¬ 
φασης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις 

α. Του άρθρου 22 παραγρ. 3 του Ν. 992/79 «περί οργα- 
νώσεως των Διοικητικών Υπηρεσιών δια την εφαρμογήν 
της Συνθήκης Προσχωρήσεως της Ελλάδος στις Ε.Κ. 
κλπ». 

β. Του άρθρου 29Α του Ν. 1558/85 «Κυβέρνηση και Κυ¬ 
βερνητικά Όργανα» (Α 137) όπως προστέθηκε με το άρ¬ 
θρο 27 του Ν. 2081/92 (Α 154). 

2. Την με αριθ. 358731/14.10.96 απόφαση Πρωθυ¬ 
πουργού και του Υπουργού Γεωργίας «Ανάθεση αρμοδιο¬ 
τήτων στους Υφυπουργούς Γεωργίας». 

3. Την απόφαση 339781/17.9.91 «περί παραγωγικού 
ποιοτικού παρακρατήματος Κορινθιακής σταφίδας (6%) 
και καθορισμού φορέα συγκέντρωσης και διάθεσης (ΦΕΚ 
812/2 Β/3.6.91). 

4. Το γεγονός ότι από την παρούσα απόφαση δεν προ- 
καλείται δαπάνη εις βάρος του Ελληνικού Δημοσίου, απο¬ 
φασίζουμε: 

Τροποποιούμε το άρθρο 4 παραγρ. 1 της υπ’ αριθ. 
339781/17.9.91 απόφασης ως εξής: 

«Η παράδοση της ποιοτικής διαλογής Κορινθιακής στα¬ 
φίδας θα γίνεται υποχρεωτικά στον ΑΣΟ μέχρι το τέλος 
Δεκεμβρίου κάθε εμπορικής περιόδου και θα πιστοποιεί¬ 
ται με την έκδοση του σχετικού ζυγολογίου παραλαβής. 

Κατ’ εξαίρεση για την εμπορική περίοδο 96/97 λόγω ει¬ 
δικών συνθηκών δύναται να παραταθεί η περίοδος παρά¬ 
δοσης της ποιοτικής διαλογής μέχρι το τέλος Μαρτίου 
1997 (31.3.97). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 1997 

Ο ΥΦΥΠΟΥΡΓΟΣ 

Δ. ΣΩΤΗΡΛΗΣ 

-φ- 

Αριθ. Ε.Κ. 7102 (8) 

Έγκριση τροποποίησης των κανονισμών των Αμοιβαίων 
Κεφαλαίων: «ΟΜΟΛΟΓΙΩΝ ΕΣΩΤΕΡΙΚΟΥ» και «ΚΛΩ¬ 
ΣΤΟΫΦΑΝΤΟΥΡΓΙΑΣ - ΕΝΔΥΣΗΣ - ΣΥΜΜΕΤΟΧΩΝ» 
που διαχειρίζεται η «ΑΤΕ ΑΕΔΑΚ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνδρίαση 17/19.12.1996, θέμα 12ο) 

Αφού έλαβε υπόψη: 

1. Τις διατάξεις του άρθρου 23 του Ν. 1969/1991 ΦΕΚ 
167 Α «Εταιρείες Επενδύσεων Χαρτοφυλακίου, Αμοιβαία 
Κεφάλαια, διατάξεις εκσυγχρονισμού και εξυγίανσης της 
Κεφαλαιαγοράς και άλλες διατάξεις». 


2. Τους κανονισμούς των ανωτέρω Αμοιβαίων Κεφα¬ 
λαίων που διαχειρίζεται η «ΑΤΕ Α.Ε.Δ.Α.Κ.». 

3. Την από 9.10.1996 αίτηση της εταιρείας «ΑΤΕ Α.Ε.- 
Δ.Α.Κ.» με τους υποβληθέντες κανονισμούς των αμοι¬ 
βαίων κεφαλαίων. 

4. Σχετική εισήγηση του Γεωρ. Γκότση, αποφίζει ομό¬ 
φωνα: 

Εγκρίνει την τροποποίηση της παραγ. 2 του άρθρου 1 
των κανονισμών των Αμοιβαίων Κεφαλαίων «ΟΜΟΛΟ¬ 
ΓΙΩΝ ΕΣΩΤΕΡΙΚΟΥ» και «ΚΛΩΣΤΟΫΦΑΝΤΟΥΡΓΙΑΣ - 
ΕΝΔΥΣΗΣ - ΣΥΜΜΕΤΟΧΩΝ» που αφορά στην αλλαγή της 
επωνυμίας σε «ΑΤΕ ΟΜΟΛΟΓΙΩΝ ΕΣΩΤΕΡΙΚΟΥ» και 
«ΚΛΩΣΤΟΫΦΑΝΤΟΥΡΓΙΑΣ - ΕΝΔΥΣΗΣ - ΥΠΟΔΗΣΗΣ» 
τους οποίους διαχειρίζεται η «ΑΤΕ ΑΕΔΑΚ». 

Η παρούσα να δημοσιευθεί στη ν Εφημερίδα της Κυβερνή¬ 
σεως. 

Αθήνα, 3 Φεβρουάριου 1997 
Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στις κατωτέρω Υπουργικές αποφάσεις που δημοσιεύ- 
θηκαν στα αντίστοιχα ΦΕΚ γίνονται οι εξής διορθώσεις. 
1. ΣτηνΥ.Α. Φ.12.1/Β3/1482/95 (ΦΕΚ 455/Β/95) 
α) ο τίτλος συγγράμματος της σελίδας 5678 με α/α 527 
από τον λανθασμένο: «ΡΕΑΤΟΝΙ3 ΟΡΕΗΑ» στο σωστό 
«ΡΙΑΤΟΝΙ3 ΟΡΕΒΑ ν ΙΙ»και 
β) ο τίτλος του συγγράμματος της σελίδας 5680 με α/α 
556 & 557 από τον λανθασμένο: «Η ΑΙΣΘΗΤΙΚΗ ΤΟΥ 
ύΟΗΑΝΝΕδ ΒΒΑΗΜ3» στο σωστό: 

«Η ΑΙΣΘΗΤΙΚΗ ΤΟΥ ύΟΗΑΝΝΕδ ΒΒΑΗΜ3 1.1». 

1. Στην Υ.Α. Φ.12.1/Β3/2753/96 (ΦΕΚ 643/Β/96) 
ο τίτλος συγγράμματος της σελίδας 6797 με α/α 6 & 7 
από τον λανθασμένο: «ΑΡΧΕΣ ΓΕΝΕΤΙΚΗΣ ΤΟΥ ΑΝ¬ 
ΘΡΩΠΟΥ» στο σωστά: «ΑΡΧΕΣ ΙΑΤΡΙΚΗΣ ΓΕΝΕΤΙ¬ 
ΚΗΣ». 

(Από του ΥΠΕΠΘ) 

-Φ- 

( 10 ) 

Στην απόφαση Υ4α/5991/δις/94 απόφαση Υπ. Υγείας 
και Πρόνοιας με θέμα: «σύσταση μιας (1) θέσης ειδικευό¬ 
μενου γιατρού ειδικότητας Ωτορινολαρυγγολογίας στο 
Νομαρχιακό Γενικό Νοσ/μείο Πτολεμαΐδας «Μποδοσά- 
κειο» που δημοσιεύθηκε στο ΦΕΚ 218/τ.Β'/95 γίνεται η 
παρακάτω διόρθωση: 

«Στο θέμα της προαναφερόμενης απόφασης και στο 
κείμενο αυτής μετά το αποφασίζουμε όπου αναφέρεται η 
λέξη «ειδικευμένου» αντικαθίσταται με το ορθό «ειδικευο- 
μένου». 

(Από το Υπουργείο Υγείας και Πρόνοιας) 

ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤΟΒ*ΡΑΧ 52 34 312 

_____— -1 

ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

----- 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά 8σέλιδο ή μέρους αυτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ,Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 -> 

10.000 

50.000 

25.000 

10.000 

5.000 

10.000 

3.000 

250.000 

10.000 

2.500 δρχ. 
2.500 » 

500 » 

2.500 » 

1.250 » 

500 » 

250 » 

500 » 

150 » 

12.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδοουέοτου εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσότουΤΑΠΕΤ μαζί μετοποσότης συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά._ 


□ 


Οι υπηρεσίες κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







